Robert Boxus

Robert Boxus a skepyî a Mouhå li 8 d' avri 1891. I baga a Viyé-l'-Boulet e 1905, a Nameur e 1908, pu a Brussele e 1939. I mora e 1961.

Come waloneu, il est cnoxhou, aprume, come diccionairî. Mins i scrijha eto des arimés, des romans, des pîces di teyåte et des pîces pol radio.

Robert Boxus esteut mimbe del SLLW.

Il esteut po-z esse riprins dins l' pordjet (nén adiercî) d' antolodjeye des scrijheus e walon do Payis d' Hu.

 Vicåreye 
I voet dins les livreyes di Hu les gazetes e walon "Li Clabot" eyet "Li ptit Lidjwès" et lzî evoyî ses prumîs scrijhaedjes (avou l' accint d' Lidje) e 1904 (il aveut 13 ans).

Pu i scrît avou l' accint d' Nameur (1908-1914). C' est po ça k' i serè rprins dins l' Antolodjeye des powetes walons namurwès.

El guere di 14, i s' ritrouve prijhnî avou des Rûsses, et studyî les lingaedjes slaves. I ratoûne des  scrijheus do rûsse e francès, et do francès e rûsse.

Après, i boute pol walon a Nameur et a Hu. C' est lu k' ahive li Cavo hutwès. Et scrire "Histoire de la littérature wallonne au pays de Huy".

Après l' guere di 40, i dvént prezidint di l' "Association des écrivains wallons en Brabant". C' est lu ki va askepyî e 1954 li gazete des scrijheus e walon ey e francès "Reflets de chez nous".

 Come dicionairî 
Il a fwait deus gros motlîs so les plantes et so les biesses.

Li rcweraedje so les biesses, c' est : Vocabulaire wallon namurois des noms d'animaux (rahouca C23), eplaidî e 1938.

Si mwaisse ricweraedje so les yebes ås maladeyes si lome "La flore médicale wallonne" (rahouca C89). Il a stî eplaidî a Hu e 1939.

Il a stî recråxhî, å no do Cåvea hutwès: c' est l' Dictionnaire wallon hutois des noms de plantes indigènes et cultivées (sins date) (rahouca E26).

Il a eplaidî dins l' Bourdon (do l° 1 å l° 63), pa bokets on  Vocabulaire wallon namurois (rahouca C73).

 Come romantî 
Il a scrît sacwants ptits romans :
 «Bietris» (Bêtris) la k' i note l’ accint d’ Hu) eplaidî e fouyton dins « Journal de Huy » e 1913.
 «Les flamåjhes» (sicrît e 1914 tot notant l’ accint d’ Nameur, eplaidî e fouyton dins  Vers l’Avenir e 1955).
 «Li Li bôze da Dôre Barbayan» (sicrît e 1926 tot notant sifwaitmint l’ accint d’ Nameur, nén eplaidî) Prezinté ås bates di scrijhaedjes del SLLW, dabôrd, k’ i divreut esse dins les årtchives wårdêyes al Bibioteke des Pårlers del Walonreye..
 «Goliate» (tot notant l’ accint d’ Hu), Ed. Mosa, Hu, 1949.

 Alére 
 Emile Dantinne, Etude sur Robert Boxus, Editions Europax, Brussele, 1955
 Adèle Durieux, "Robert Boxus, écrivain wallon", Institut Jules Destrée, 1967.

 Hårdêyes divintrinnes  
 Live Boxus so les plantes (motlî)
 Goliate (roman d' cåzantès biesses)

 Sourdants et pî-notes 

Boxus
Boxus
Boxus